PRitarta

Šilutės rajono savivaldybės tarybos

2018 m. vasario 20 d.

sprendimu Nr. T1-908

**ŠILUTĖS ŽIBŲ PRADINĖS MOKYKLOS DIREKTORĖS ELENOS ŠARKIENĖS 2017 METŲ VEIKLOS ATASKAITA**

Šilutės Žibų pradinė mokykla įkurta 1993 m. rugsėjo 1 d. Nuo 2005 m. rugsėjo 1 d. prijungtas Grabupių skyrius. 2010 m. lapkričio 9 d. mokykla persikėlė į renovuotas buvusios Verdainės pagrindinės mokyklos patalpas K. Kalinausko g. 10, 99130 Šilutė. Šilutės Žibų pradinėje mokykloje nuo 2017 m. sausio 1 d. mokėsi 288 mokiniai, veikė 14 klasių komplektų.

Nuo 2017 m. rugsėjo 1 d. mokosi 300 mokinių, veikia 13 klasių komplektų, dirba 13 pradinių klasių mokytojų, anglų kalbos, tikybos, šokių, muzikos mokytojos. Šokių pamokoms akomponuoja akompaniatorė.

Sutelkta švietimo pagalbos specialistų komanda – logopedas, specialusis pedagogas, socialinis pedagogas. Nuo 2017 m. lapkričio mėnesio mokykloje įsteigtas 0,5 mokytojo padėjėjo etatas. Mokykloje veikia biblioteka.

Mokyklos administraciją sudaro: mokyklos direktorius, direktoriaus pavaduotoja ugdymui, ūkvedys, raštvedė. Aptarnaujantį personalą sudaro 6 darbuotojai.

Šilutės Žibų pradinės mokyklos Grabupių skyriuje nuo 2017 m. sausio 1 d. mokėsi 32 mokiniai, veikė 2 jungtiniai klasių komplektai, dirbo 2 pradinių klasių mokytojai. Nuo 2017 m. rugsėjo 1 d. mokosi 24 mokiniai, 2 jungtiniai klasių komplektai, dirba du 1-4 klasių mokytojai. Nuo 2013 m rugsėjo 1 d. įsteigta mišri priešmokyklinio ugdymo grupė, kurioje ugdomi 7 (5-6 metų) amžiaus vaikai. Grupėje dirba 1 priešmokyklinio ugdymo pedagogas. Aptarnaujantį personalą sudarė 4 darbuotojai.

Abi mokyklos vykdė formaliojo, specialiojo ir neformaliojo švietimo programas.

Įgyvendinant 2017 m. veiklos planą, buvo siekiama telkti mokyklos bendruomenę mokymosi kokybės gerinimui. Šio tikslo įgyvendinimui iškelti uždaviniai.

-Diferencijuoti ir individualizuoti mokymą ir mokymąsi pamokoje teikiant mokymosi pagalbą skirtingų poreikių ir gebėjimų mokiniams.Mokinių gebėjimai ir poreikiai yra skirtingi, todėl mokymosi procesas, rezultatai ir ugdymo medžiaga turi atitikti skirtingus mokinių ugdymosi poreikius. Veiksmingai realizuoti ugdymo turinį mokytojai gali tik jį individualizuodami ir diferencijuodami. Mokyklos mokytojų metodinės grupės posėdyje buvo diskutuojama apie pamokoje naudojamus tinkamus ugdymo būdus ir mokymosi strategijų parinkimą siekiant tobulinti mokymo veiklos diferencijavimą ir individualizavimą. Buvo nutarta naudojant Mokymosi stilių nustatymo testą, nustatyti klasės mokinių mokymosi stilius. Gautus rezultatus ir išvadas klasių mokytojai pristatė Mokyklos mokytojų metodinės grupės posėdyje. Posėdyje priimtas nutarimas – mokymosi veiklas diferencijuoti ir individualizuoti atsižvelgiant į mokymosi stilius klasėse. Mokyklos mokytojų tarybos posėdyje apibendrinome taikytus mokymo būdus. Pateiktos rekomendacijos, kaip skirtingo mokymosi stiliaus mokiniams perteikti mokymosi turinį. Siekiant pagilinti mokytojų kompetencijas apie diferencijavimą ir individualizavimą pamokoje, organizuotas seminaras „Diferencijavimas ir individualizavimas pamokoje“. Vestos atviros pamokos pagal partnerystės planą „Kolega-kolegai“, priimti susitarimai rengiant ilgalaikius planus. Planuose įvesta papildoma skiltis, kurioje mokytojai fiksuoja ugdymo turinio diferencijavimą ir individualizavimą. Uždavinį įgyvendinome nepilnai, todėl nutarta, planuojant mokyklos veiklą 2018 metams numatyti veiklas šio uždavinio įgyvendinimui.

-Tobulinti mokinių pasiekimų ir pažangos vertinimo sistemą.Mokiniųpasiekimų ir pažangos vertinimas, apibrėžiamas kaip pagalba mokiniui sėkmingai moky­tis, tobulėti, bręsti kaip asmenybei, kita vertus, kaip kriteri­jais grįstas ugdymosi ir mokymosi stebėjimas ir grįžtamasis ryšys, informacijos apie mokymosi procesus ir rezultatus rinkimas ir kaupimas, interpretavimas irnaudojimas moky­mo ir mokymosi kokybei užtikrinti. Jis skirtas padėti moki­niui pasitikrinti savo pasiekimus ir pažangą, priimti spren­dimus dėl tolesnio mokymosi ar veiklos. Siekiant, kad abi pasiekimų vertinimo funkcijos būtų įgyvendintos, mokytojai ugdymo procese derino įvairius vertinimo tipus ir būdus. Mokyklos mokytojams organizuotas praktinis seminaras „Mokinių pasiekimų ir pažangos vertinimo kriterijai, formos, būdai“.

Mokyklos mokytojų metodinėje grupėje diskutuota dėl mokinių pasiekimų ir pažangos vertinimo tobulinimo rekomendacijų ir vertinimo kriterijų rengimo. Sudarytose darbo grupėse mokytojai parengė tris skirtingus vertinimo kriterijų variantus, juos pristatė ir praktiškai išbandė. Mokyklos mokytojų metodinės grupės posėdyje buvo nutarta – nuo 2017-2018 mokslo metų pradžios, individualios mokinio pažangos stebėjimui mokiniai pildys „Matematikos, lietuvių kalbos, pasaulio pažinimo ir anglų kalbos dalyko pasiekimų ir pažangos vertinimo“ lentelę kartu su komentarais „Mano sėkmės lapą“. Vertinant mokinių testus, kontrolinius darbus, vadovautis parengtais vertinimo kriterijais. Uždavinį įgyvendinome nepilnai, todėl nutarta, planuojant mokyklos veiklą 2018 metams numatyti veiklas šio uždavinio įgyvendinimui.

-Dalyvauti įvairiose projektuose, programose, akcijose bei konkursuose siekiant atnaujinti mokymo priemonių bazę, papildyti bibliotekos fondą grožine literatūra. Mokykla aktyviai dalyvavo šalies ir rajono projektuose, programose, akcijose bei konkursuose. Projektuose „International Education and Resource Network“, „Baltic sea“, „eTwinning“, „Mes – Pamario vaikai“, „Draugaukime“, „Dainuojanti klasė, dainuojanti mokykla“, „Mes rūšiuojam“, ilgalaikiuose „eCompetition“, vertimų ir iliustracijų projekte „Tavo žvilgsnis“ plėtė mokinių saviraiškos, socialinių gebėjimų ugdymo galimybes. Dalyvavimas tarptautiniuose kalbų, matematikos, gamtos „Kengūros“ konkursuose mokinių gebėjimai buvo įvertinti diplomais. Organizuojant akcijas „Kaziuko mugė-2017“, „Knygų Kalėdos 2017“ bei dalyvaujant mokinių piešinių konkurse „Pasitinkant gandrus“, mokyklos bibliotekos fondas papildytas grožine literatūra (80 vienetų knygų).

Išvada. Mokyklos dalyvavimas projektuose, programose, akcijose bei konkursuose puoselėja mokyklos kultūrą ir teigiamai veikia mokyklos bendruomenės mikroklimatą.

2017 metais mokykla vykdė keturis tarptautinius projektus – „Baltic sea“ (mokiniai atliko gamtos stebėjimus), su Amerikos Indianapolio miesto St. Pius X mokykla „Teddy Bear“, Oksfordo Universiteto „Teaching Changes Lives“, „Christmas Cards Exchange“, kuriame dalyvavo Indijos, Rusijos, Moldavijos, Ukrainos Amerikos, Taivano moksleiviai, vertimų ir iliustracijų „Tavo žvilgsnis“. Projektų metu mokyklos mokiniai ugdė anglų kalbos gebėjimus, domėjosi šalių kultūromis, tradicijomis. Erazmus + projektas „Music to Fire Skills“, Europos Sąjungos struktūrinių fondų lėšų bendrai finansuojamas projektas „Ikimokyklinio ir bendrojo ugdymo mokyklų veiklos tobulinimas“ Nr. 09.2.1-ESFA-K-728-01 užpildytos paraiškos, bet negautas finansavimas. Du rajoninius mokinių socializacijos projektus „Draugaukime“, „Mes Pamario vaikai“, kurių metų buvo plėtojamos mokinių socializacijos galimybės. Lietuvos valstybės atkūrimo šimtmečio minėjimui skirtų kūrybinių darbų konkurse „Čia Lietuva, čia mano namai“, vykdomas projektas „Lietuva ąžuolo šakose“.

Mokyklose vykdomos nuoseklios, ilgalaikės, socialinių, emocijų ugdymo ir prevencijos programos: „Antras žingsnis“ – 1b, 2a, 2c, 3a, 3b klasėse, Šilutės Žibų pradinės mokyklos Grabupių skyriuje 3 ir 4 jungtinėje klasėje, „Obuolio draugai“ įgyvendinama – 3a klasėje. Alkoholio, tabako ir kitų psichiką veikiančių medžiagų vartojimo prevencijos programa įgyvendinama 1a, 1c, 3c, 4a, 4b, 4c, 4d klasėse ir Šilutės Žibų pradinės mokyklos Grabupių skyriaus 1 ir 2 jungtinėje klasėje. Mokyklų mokiniai dalyvavo prevencinėse akcijose – „Savaitė BE PATYČIŲ“, „Būk saugus, moksleivi“. Mokėsi saugiai evakuotis iš mokyklos pastato. Mokiniams buvo skaitomos paskaitos – „Mokinių atsakomybė už savo elgesį“, „Alkoholio poveikis žmogaus organizmui“, „Administracinė vaikų atsakomybė“, „Kad vasara būtų saugi“, „Informacinių technologijų grėsmės vaikų saugumui ir sveikatai“, „Paspaudus šaltukui“. Mokykloje vykdomos prevencinės programos įtakoja draugiškus mokinių tarpusavio santykius, teigiamai veikia mokinių pasitikėjimą savimi ir savo gebėjimais, atsparumą neigiamai aplinkos įtakai, gebėjimą susivaldyti, susitarti, rasti išeitį.

Mokykla glaudžiai bendradarbiauja su socialiniais partneriais: Šilutės rajono savivaldybės Fridricho Bajoraičio viešąja biblioteka, VšĮ Šilutės kultūros ir pramogų centru, Šilutės švietimo pagalbos tarnyba, Šilutės muziejumi, Pagėgių pradine mokykla, Kelmės „Aukuro“, Šilutės Martyno Jankaus, Vilkyčių, Pamario pagrindinėmis mokyklomis, Rusnės specialiąja mokykla, Šilutės miesto ikimokyklinėmis įstaigomis: Šilutės lopšeliais-darželiais „Ąžuoliukas“, „Pušelė“, „Raudonkepuraitė“, „Žibutė“, „Žvaigždutė“. Su socialiniais partneriais vykdomi bendri projektai, renginiai, edukacinės pamokos, organizuojamos mokytojų, mokinių konferencijos, mokytojai dalijasi gerąja darbo patirtimi.

Šilutės Žibų pradinėje mokykloje ir Šilutės Žibų pradinės mokyklos Grabupių skyriuje iš viso dirbo 25 pedagoginiai darbuotojai. Visi specialistai. 24 pedagoginiai darbuotojai turi aukštąjį išsilavinimą, 1 aukštesnįjį. 22 pedagoginiai darbuotojai atestuoti. 4 – kvalifikuoti mokytojai, 5 – vyresnieji mokytojai, 16 – mokytojų metodininkų ir 1 – mokytojas ekspertas. Mokykloje dirbo 3 pensinio amžiaus darbuotojai – tikybos mokytoja ir dvi pradinių klasių mokytojos. Mokyklos direktorė įgijusi II kvalifikacinę kategoriją, direktoriaus pavaduotoja ugdymui – III kvalifikacinę kategoriją.

Mokyklos mokiniai yra aktyvūs konkursų, olimpiadų, varžybų dalyviai ir prizininkai. 2017 metais Tarptautiniame konkurse „Kalbų kengūra 2017“ laimėti: 1 auksinis, 6 sidabriniai ir 8 oranžiniai diplomai, „Gamtos kengūra 2017“ pelnė 2 sidabrinius diplomus, matematikos „Kengūra 2017“ mokyklos mokinys pateko į Lietuvos geriausiųjų penkiasdešimtuką ir į rajono penketuką, edukaciniame konkurse „OLYMPIS 2017“ – pavasario ir rudens sesijose pelnyti diplomai.

Šilutės rajono savivaldybės administracijos Švietimo skyriaus organizuotuose renginiuose užėmė prizines vietas:

-I vietos: rajono 4 klasių mokinių raštingumo konkurse „Mažasis diktantas“, kvadrato varžybose.

Anglų kalbos mokytojų (Renatos Ivaščenkienės, Drąsutės Vaitkevičienės) paruošti mokiniai dalyvavo pradinių klasių mokinių anglų kalbos muzikinėje popietėje „Padainuokime kartu“. Mokyklos mokiniai (mokytojos Giedrė Pocienė, Reminta Stoškuvienė) dalyvavo sakralinių giesmių šventėje „Teskamba giesmės“. Mokytojos (Ritos Kriščiūnienės) paruošti ugdytiniai skaitė pranešimus regioninėje konferencijoje „IT mokinių darbuose“. Liaudiškų šokių kolektyvas „Žiburėlis“ laimėjo I vietą Šilutės rajono mokyklų šokių grupių konkursiniame festivalyje „Pamario šokių pynė“ (vadovė Alina Urbonienė). Kolektyvas vyko į Turkiją, kur atstovavo Šilutės rajoną.

Šokių kolektyvas „Salūnas“ (vadovė Reminta Stoškuvienė) tarptautiniuose šokių konkursuose „Rising Star“ laimėjo I vietą, „Baltic Amber Jūrmala 2017“ laimėta II vieta, XI šalies šokių konkurse „Norim kilt“ laimėta II vieta, respublikiniuose šokių festivaliuose-konkursuose „Dance Box“ užėmė I vietą ir laimėjo Grand Prix taurę, „Augantys talentai-2017“ laimėtos dvi I vietos.

Respublikiniame anglų kalbos vaizdinių pranešimų čempionate „English Speech ChProjektas 2017“ (mokytoja Renata Ivaščenkienė) laimėta I vieta.

Mokyklos mokytojai aktyviai dalyvavo projektinėje veikloje. Rašė projektus, gavo lėšų jų vykdymui. Už gautas lėšas įsigyta priemonių, grožinės literatūros knygų. Respublikiniame projekte „Mes rūšiuojam“ surinkta buitinių atliekų 575 kg (Drąsutė Vaitkevičienė, Asta Justienė). Gauta – 39,69 eurai, (Rasa Jankauskienė, Daiva Šarlauskienė) surinkta buitinių atliekų 400 kg. Gauta – 33,66 eurų. Socializacijos projektai „Draugaukime“ (Drąsutė Vaitkevičienė, Asta Justienė, Aldona Julijona Bagdonienė) – 730,80 eurus, „Mes Pamario vaikai“ (Daina Macijauskienė) – 1210 eurų. Projektas „Lietuva ąžuolo šakose“ (Daiva Balčytienė, Sigutė Kačinskienė) – 300 eurų.

2017 m. mokinio krepšelio lėšų skirta 404.000,00 eurų. Darbo užmokesčiui – 288.400,00 eurų, sodrai – 89.014,00 eurų, kvalifikacijai tobulinti – 1248 eurų, ugdymo priemonėms ir vadovėliams – 20.463,00 eurų, mokinių pažintinei veiklai ir IKT – 2130 eurų, spaudiniams – 100 eurų. Vienam mokiniui metams tenka – 1220 eurų. Mokykla turi paramos gavėjo statusą. Už 2016 m. į mokyklos sąskaitą pervesta gyventojų pajamų mokesčių lėšos 2% – 1185,16 euro, gautos lėšos už patalpų nuomą – 1285,17 eurų. Šių lėšų panaudojimas aptartas Mokyklos tarybos posėdyje. Sudaryta lėšų panaudojimo sąmata.

Ugdymosi aplinkos ir sąlygų gerinimui lėšų skirta – 20.463,00 eurų. Už šias lėšas įsigyta interaktyvi klasė, 14 kompiuterių, vadovėlių, 2 projektoriai.

Mokyklos direktorė Elena Šarkienė